தமிழர் விடுதலைப் போராட்ட வரலாற்றில் தமிழர் விடுதலைக் கூட்டணியைப்பற்றியும் அதன் தலைவர்களைப்பற்றியும் குறிப்பாக மறைந்த தலைவர் அ. அமிர்தலிங்கம் அவர்களின் அளப்பரிய பங்களிப்பையும் தற்போதைய காலகட்டத்தில் சரித்திரத்தை எழுதபவர்களும் சரி பத்திரிகை மற்றும் எழுத்தாளர்களும்சரி வேண்டுமென்று திட்டமிட்டுப் புறக்கணிக்கும் காரணத்தால் அவர் ஆற்றிய பணிகள், எடுத்த முயற்சிகள் என்பவற்றை முழுவதும் என்னால் குறிப்பிட முடியாவிட்டாலும் ஓரளவுக்காவது இன்றைய சமூகம் தெரிய வேண்டும் என்ற ஆதங்கத்தில் தொடரில் சமர்ப்பிக்க இருக்கின்றேன். காலத்தால் அழிக்கப்பட்ட பேச்சுக்கள் கட்டுரைகள் கொண்ட 3 தொகுப்பு நூல்களை நீண்ட தேடுதல்கள் மேற்கொண்டு பெற முடிந்தது. சிலவற்றைத் தேடிக்கொண்டு இருக்கிறேன். இதை ஒவ்வொருநாளும் முடிந்தவரை தட்டெழுத்துப் பண்ணி இடுகையிலிட இருக்கின்றேன்.